《送伸仲归漆塘以语及君臣际经书满腹中为韵十首 其十》
宋代·葛胜仲

顷年官黄冈，清俸缘手空。饱暖到茕独，吾宁守其穷。

朅来漆塘山，𥝧稏收横纵。自言畏多累，不复爱亩钟。

负郭鄙苏子，沉舟似庞翁。绝胜南阳人，辛苦耕隆中。

遗后但清德，有子人中龙。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。